**בעלי חיים בחורף**

**התנהגות בעלי חיים**

**⏴ במבט חדש לכיתה א**

**היקף יחידת הלימוד:** שיעור

**עמודים:** 76 - 77

**שימו לב!** את הנושא **בעלי חיים בעונה** (לדוגמה, **חורף**) יש ללמד בכל עונה.

מבנה השיעור בכל עונה יהיה דומה לזה המוצע.

# מטרות

* התלמידים יתארו את השפעת מזג האוויר בחורף על התנהגות בעלי חיים.
* התלמידים יתארו תופעות הקשורות לבעלי חיים בחורף (נדידת ציפורים, צמיחת פרווה עבה, תרדמת חורף, פעילי חורף).
* התלמידים יתארו בעלי חיים פעילים בחורף (שבלולים, חולד).

# היערכות לשיעור

* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%91%D7%A2%D7%9C%D7%99-%D7%97%D7%99%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - בעלי חיים בחורף.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: התנהגות בעלי חיים

| **מרכיבי מעגל הלמידה** | **פעילויות** |
| --- | --- |
| פתיחה | ביחידת לימוד זו נעסוק בהתנהגות בעלי חיים בחורף.  עורכים דיון לברור ידע מוקדם, שואלים:   * אילו בעלי חיים פעילים בחורף? * כיצד הם מתמודדים עם תנאי מזג האוויר "החורפיים"? * אילו בעלי חיים לא נראה בחורף? לאן הם נעלמו?   **שימו לב!** מוצע לחזור על דיון זה באמצעות שאלות מתאימות באביב ובקיץ. |
| התנסות | קוראים את קטעי המידע שבעמוד 76 ומעיינים בתמונות.  **למידה בתנועה**  כדי לקרב ילדים אל עולמם של בעלי החיים ולעודד למידה בתנועה נבקש מהתלמידים לעוף כמו ציפורים לארצות חמות, להתכסות במעיל כמו השועל והתן שלהם צומחת פרווה עבה, לישון כמו דב או נחש הנמצאים בתרדמת חורף ולחפש מזון כמו החלד והשבלול שפעילים בחורף.  מבצעים את הפעילות **כיצד מתנהגים בעלי החיים בחורף?** שבעמוד 77.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי עמוד 77 ולבצע את הפעילות **כיצד מתנהגים בעלי חיים בחורף?.** |
| המשגה | מסכמים בעזרת המשפטים שבתבנית **מה למדנו?** שבעמוד 77. |
| יישום | תולים על הלוח את כרטיסי המילים: **נדידה**, **פרווה עבה**, **תרדמת חורף**, **פעילים** וכותבים דוגמה לבעל חיים מתאים לכל כרטיס.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **מי מסתתר שם?** במשימה זו   התלמידים מכירים אורח החיים ואת ההתנהגות של **החולד** בדגש על התאמת מבנה הגוף ותפקודו וכן על התמצאותו בעזרת החושים. |
| סיכוםורפלקציה | אילו בעלי חיים פעילים בחורף? אילו אינם פעילים? שערו מדוע.  מה אני הייתי רוצה לעשות בחורף? לישון/להצמיח פרווה/לעבור למקום חם/להיות פעיל.  מה הרגשתי כשעפתי כמו ציפור או ישנתי כמו דב? |